EkBass/fiwiki-20250220-pages-articles huggingface dataset:
Merka

Merka () on somalialaisen Shabeellaha Hoosen alueen pääkaupunki noin 70 kilometriä valtion pääkaupungista Mogadishusta lounaaseen. Arviot kaupungin väkiluvusta vaihtelevat paljon. Uusimpien arvioiden mukaan kaupungissa olisi 21 650 asukasta, mutta aiemmin kaupungin asukasluvuksi on arvioitu 65 000–100 000 asukasta. Merka perustettiin 600-luvulla. Ensimmäiset somalit olivat asettuneet alueelle jo 500-luvulla ja saivat kaupungin ja sen kaupan hallintaansa, jossa se on pysynyt 2000-luvulle asti. Osaa kaupunkia ovat kuitenkin muokanneet myös arabivaikutteet. Alueen klaanit ovat eläneet rauhassa vuosisatoja. Italian siirtomaaherruuden ajoista Siad Barren aikakauteen Merka oli merkittävä lomakohde Mogadishun asukkaille. Vuonna 1977 Merkassa sattui viimeinen luonnollisesti tarttunut isorokkotapaus, kun sairaalan kokki sairastui tautiin. Tämän seurauksena kymmeniä tuhansia ihmisiä rokotettiin ja vältyttiin laajemmalta epidemialta. Sisällissodan aikaan Merkaan pakeni huomattava määrä maan sisäisiä pakolaisia. Kaupunki ei kärsinyt kovinkaan paljoa sodan aikana, joten suurin osa rakennuksistakin säilyi ehjänä. Kaupungissa on ollut vuodesta 2003 asti myös paikallishallinto. == Lähteet == Luokka:Somalian kaupungit
Luettelo ihmisistä, jotka ovat voittaneet José Raúl Capablancan shakissa

Tämä on luettelo ihmisistä, jotka ovat voittaneet José Raúl Capablancan shakissa. Tässä luetellaan vain ihmiset, jotka ovat voittaneet hänet normaalissa pelissä. Etuantipelejä ei ole otettu huomioon. Capablanca oli shakin kolmas maailmanmestari ja yksi vaikeimmin voitettavista pelaajista. Capablancan voittaneista pelaajista vain Paul Keres, Boris Verlinsky ja Mir Sultan Khan saivat Capablancaa vastaan positiiviset tilastot. Vain Aleksandr Alehin, Emanuel Lasker, Mihail Botvinnik, Frank James Marshall ja Rudolf Spielmann voittivat Capablancan useammassa kuin yhdessä pelissä. ==Ottelu- ja turnauspelit== Yhteensä vakavia turnauksissa ja otteluissa hävittyjä pelejä on 37. *Aleksandr Alehin, seitsemän kertaaChessGames.com *Arnold Aurbach, kerranChessGames.com *Roy Turnbull Black, kerranChessGames.com *Mihail Botvinnik, kaksi kertaa, toinen voitto näytösottelustaChessGames.com *Oscar Chajes, kerranChessGames.com *Erich Eliskases, kerranChessGames.com *Max Euwe, kerranChessGames.com *Salo Flohr, kerranChessGames.com *Alexander Ilyin- Zhenevsky, kerranChessGames.com *Charles Jaffé, kerranChessGames.com *David Janowski, kerranChessGames.com *Paul Keres, kerranChessGames.com *Emanuel Lasker, kaksi kertaaChessGames.com *Andre Lilienthal, kerranChessGames.com *Frank James Marshall, neljä kertaaChessGames.com *Samuel Reshevsky, kerranChessGames.com *Richard Réti, kerranChessGames.com *Nikolai Riumin, kerranChessGames.com *Akiba Rubinstein, kerranChessGames.com *Friedrich Sämisch, kerranChessGames.com *Rudolf Spielmann, kaksi kertaaChessGames.com *Mir Sultan Khan, kerranChessGames.com *Siegbert Tarrasch, kerranChessGames.com *George Alan Thomas, kerranChessGames.com *Boris Verlinsky, kerranChessGames.com *Jevgeni Znosko-Borovski, kerranChessGames.com ==Lapsuus== *Juan Corzo, kuusi kertaaChessGames.com ==Katso myös== *Luettelo ihmisistä, jotka ovat voittaneet Aleksandr Alehinin shakissa ==Lähteet== Capablanca, Jose Raul, voittajat Capablanca, Jose Raul, voittajat
Gregory Bell

Gregory Bell (7. marraskuuta 1930 Terre Haute, Indiana – 25. tammikuuta 2025) oli yhdysvaltalainen pituushyppääjä ja olympiavoittaja. Bell oli pituushypyn maailmantilaston ykkönen vuosina 1956–1959. Hän hyppäsi lokakuussa 1956 pituushypyn kaikkien aikojen toiseksi pisimmän hypyn 809 cm, joka jäi vain neljä senttimetriä Jesse Owensin yli 20 vuotta vanhasta maailmanennätyksestä. Myöhemmin samana vuonna hän voitti olympiakultaa Melbournen kisoissa vastatuuleen hypätyllä tuloksella 783 cm. Vuonna 1957 Bell hyppäsi ennätyksensä 810 cm ja seuraavana vuonna hän hyppäsi parhaimmillaan 800 cm. Vuonna 1959 hän uhkaili jälleen maailmanennätystä sivuamalla ennätystään 810 cm ja pyrki vuonna 1960 Rooman olympialaisiin mutta jäi Yhdysvaltain olympiakarsinnoissa neljänneksi. Bell palasi kilpailemaan pituushypyn veteraanisarjoihin yli 50-vuotiaana. Ammatiltaan hän oli hammaslääkäri. ==Henkilökohtaiset ennätykset== * Pituushyppy 810 cm * 220 jaardin juoksu (suoralla) 20,7 s ==Lähteet== * * ===Viitteet=== Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Yhdysvaltalaiset hammaslääkärit Luokka:Vuonna 1930 syntyneet Luokka:Vuonna 2025 kuolleet
Pyhän Eerikin legenda

Pyhän Eerikin legenda on 1200-luvun lopulla syntynyt latinankielinen teksti, joka on ainoa ensimmäisestä Suomeen tehdystä ristiretkestä suoranaisesti kertova lähde. Legenda on kirjoitettu aikaisintaan 1270-luvun jälkipuoliskolla ja sen tarkoituksena oli Ruotsin kuningas Eerik Pyhän kanonisointi. Vanhin säilynyt legendan käsikirjoitus, Registrum Upsalense, on vuodelta 1344. Sitä säilytetään Ruotsin valtionarkistossa. British Museumissa on toinen, huomattavasti lyhyempi versio legendasta kirjeen muodossa. Se on kirjoitettu Linköpingin hiippakunnassa. Standardilegenda kuvailee Eerikin elämää ja 50 ihmettä. Se on alkujaan Sigtunan dominikaanikonventin johtajan laatima. Hänestä tuli myöhemmin Västeråsin piispa Israel Erlandsson. Tämän tekstin on täytynyt valmistua viimeistään 1311, jolloin piispa kuoli. Pian tämän jälkeen, 1314, mainitaan ensimmäisen kerran Pyhän Eerikin kappeli Uppsalassa. ==Pyhän Eerikin väkivaltainen kuolema== Eerik kuoli legendan mukaan 18. toukokuuta 1160. Päivä on hänen muistokseen edelleenkin Eerikin nimipäivä. Legenda, joka osoittaa Magnus Henrikssonin, tanskalaisen prinssin, Eerikin surmaajaksi, tai ainakin murhan tilaajaksi, kuvailee versiossaan kuolintapaa ja -paikkaa seuraavalla tavalla: ==Lähteet== * * ===Viitteet=== Luokka:Ruotsin historia Luokka:Ruotsin kirjallisuus Luokka:Ristiretket Suomeen
Somalian aluejako

Somalian aluejako on hallinnollinen jako, jossa Somalia jakautuu kahdeksaantoista alueeseen (gobol, gobolka: läh. vast. 'maakunta'). Alueet jakautuvat piireihin. Somalia jakautuu 18 alueeseen (gobol eli gobolka), jotka on jaettu 75 piiriin. Alueet ovat: * Awdal (*) * Bakool * Banaadir * Bari * Bay * Galguduud * Gedo * Hiiraan * Jubbada Dhexe * Jubbada Hoose * Mudug * Nugaal * Sanaag (*) * Shabeellaha Dhexe * Shabeellaha Hoose * Sool (*) * Togdheer (*) * Woqooyi Galbeed (*) Alueet ja piirit Food Security Analysis Unit Somalia; gemäß Einteilung der Regierung der Republik Somalia, 1986 Pääkaupunki Huomautus 1 Awdal :Baki :Boorama :Lughaya :Zeila (Saylac) Baki Somalimaa 2 Bakool :Bab-Dhuure :El Barde (Ceelbarde) :Xuddur :Tiyeeglow Xuddur 3 Banaadir pääkaupunki Mogadishu 4 Bari :Aluula (Caluula) :Benderbeyla :Boosaaso :Iskushuban :Qandala :Qardho Boosaaso Puntmaa 5 Bay :Baidoa :Buurhakaba :Dinsor :Qansah Dhere Baidoa 6 Galguduud :Abudwak (Caabudwaaq) :Adaado (Cadaado) :El Buur (Ceelbuur) :Eldheere (Ceeldhere) :Dhuusamarreeb Dhuusamarreeb 7 Gedo :Baardheere :Beledhawo :Doolow :El Waaq (Ceelwaaq) :Garbahaarreey :Luuq Garbahaarreey 8 Hiiraan :Beledweyne :Buulobarde :Jalalaqsi Beledweyne 9 Jubbada Dhexe :Bu'aale :Jilib :Sakow Bu'aale 10 Jubbada Hoose :Afmadow :Badhaadhe :Kismaayo :Jamaame Kismaayo 11 Mudug :Gaalkacyo :Galdogob :Haradhere :Hobyo :Jirriiban Gaalkacyo osittain Puntmaahan 12 Nugaal :Burtinle :Garoowe :Eyl Garoowe Puntmaa 13 Sanaag :El Afweyn (Ceel Afweyn) :Erigabo :Laasqorey Erigabo Somalimaa/Puntmaa 14 Shabeellaha Dhexe :Adale :Aden Yabal :Balad :Jawhar Jawhar kuului aiemmin Banaadiriin 15 Shabeellaha Hoose :Afgooye :Baraawe :Kurtun Warrey :Merka :Sablale :Qoryooley :Wanlaweyne Merka kuului aiemmin Banaadiriin 16 Sool :Aynaba (Caynaba) :Las Anod (Laascaanood) :Taleh (Taleex) :Xudun Las Anod (Laascaanood) Somalimaa/Puntmaa 17 Togdheer :Buhoodle :Burao :Oodweyne :Sheikh Burao Somalimaa 18 Woqooyi Galbeed :Berbera :Gabiley :Hargeysa Hargeysa Somalimaa Alueet, jotka on merkitty tähdellä kuuluvat, Somalimaahan, joka on julistautunut itsenäiseksi mutta jonka itsenäisyyttä ei mikään valtio ole tunnustanut. ==Katso myös== *Somalian piirit ==Lähteet== Luokka:Somalian hallinto *
Jerome Biffle

Jerome Biffle (20. maaliskuuta 1928 – 4. syyskuuta 2002) oli yhdysvaltalainen pituushypyn olympiavoittaja. Biffle voitti pituushypyn olympiakultaa Helsingin 1952 kisoissa vaatimattomalla tuloksella 757 cm voittaen maanmiehensä Meredith Gourdinen neljällä sentillä. Suurin ennakkosuosikki oli kolmas amerikkalainen George Brown, jonka kaikki kolme pitkää hyppyä olivat yliastuttuja. ==Lähteet== * * Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1928 syntyneet Luokka:Vuonna 2002 kuolleet
Makropsia

Makropsia on neurologinen häiriötila, joka saa ihmisen näkemään kohteet suurempina kuin ne todellisuudessa ovat. Häiriö ei vaikuta silmän toimintaan, ainoastaan aivojen tapaan käsitellä näköinformaatiota. Makropsia saattaa johtua migreenistä, epilepsiasta tai psykoaktiivisista huumeista. Saman tyyppistä häiriötilaa, jossa kohteet näkyvät todellisuutta pienempänä kutsutaan nimellä mikropsia. Luokka:Neurologiset sairaudet
William Björneman

William Björneman (alk. Pettersson, 6. lokakuuta 1895 – 10. toukokuuta 1965) oli ruotsalainen pituushypyn olympiavoittaja.Kamper, s. 211 William Pettersson voitti pituushypyn olympiakultaa Antwerpenin 1920 kisoissa tuloksella 715 cm. Valmistautuessaan ensimmäiseen hyppyynsä hän huomasi vauhdinottoradalla amerikkalaisen hopearahan ja laittoi sen kenkäänsä tuomaan onnea. Kilpailun suurin ennakkosuosikki oli yhdysvaltalainen Sol Butler, joka loukkaantui pahasti ensimmäisessä hypyssään.Wallechinsky, s. 91 Pettersson saavutti myös pronssia 4 × 100 metrin viestijuoksussa, jossa hän juoksi toisen osuuden.Wallechinsky, s. 68 Pettersson vaihtoi myöhemmin sukunimensä Björnemaniksi. ==Lähteet== * * ===Viitteet=== Luokka:Ruotsalaiset pituushyppääjät Luokka:Ruotsalaiset olympiavoittajat Luokka:Vuonna 1895 syntyneet Luokka:Vuonna 1965 kuolleet
Parhamin hyökkäys

Parhamin hyökkäys on shakkiavaus, jota kuvaavat siirrot :1.e4 e5 :2.Dh5 Avaus on nimetty yhdysvaltalaisen Bernard Parhamin mukaan, joka käytti sitä usein. Parham suosi muutenkin kuningattaren tuomista peliin varhain. Hänen suosikkimuunnelmansa sisilialaista puolustusta vastaan oli 1.e4 c5 2.Dh5. Napoleonin avauksen tapaan valkea toivoo usein varhaista koulumattia, ja heikkoja pelaajia vastaan se usein onnistuukin. Musta useimmiten suojelee e-sotilaansa siirtämällä 2...Rc6, minkä jälkeen valkea voi jatkaa 3.Lc4 uhaten mattia ruudusta f7. Tämän jälkeen mustan pitää estää matti pelaamalla 3...g6, De7 tai Df6. Musta voittaa avauksessa usein monta tempoa, minkä takia avaus ei ole suosittu. Parhamin hyökkäystä on käyttänyt sen huonosta maineesta huolimatta suurmestari Hikaru Nakamura. ==Katso myös== *Luettelo shakkiavauksista *Luettelo gambiiteista Luokka:Shakkiavaukset
Tebaiini

__NOTOC__ Tebaiini (paramorfiini) on oopiumialkaloidi, ja kemiallisesti samankaltainen morfiinin ja kodeiinin kanssa. Tebaiinilla on muista opiaateista poiketen kuitenkin enemmän stimuloiva kuin depressantti vaikutus. Suuremmilla annostuksilla tebaiinin vaikutus muistuttaakin strykniinimyrkytyksen oireita, aiheuttaen samankaltaisia kouristuksia.Metatesaurus Rex -hakuohjelma: Tebaiini Tebaiini jalostetaan raakaoopiumista joka laadusta riippuen sisältää 0,3–1,5 % tebaiinia. Tebaiinia ei itsessään käytetä lääkeaineena, mutta siitä jalostetaan teollisesti useita muita opioideja esimerkiksi oksikodonia, oksimorfonia, nalbufiinia, naloksonia, naltreksonia, buprenorfiinia ja etorfiinia. Tebaiini on luokiteltu kansainvälisesti huumausaineeksi. Tebaiinia esiintyy kasveista ainakin kaukasianunikossa (Papaver bracteatum) ja oopiumiunikossa (Papaver somniferum). == Myrkyllisyys == Kaikista oopiumi-alkaloideista tebaiini on myrkyllisin. Sen LD50 hiirillä on 31 mg/kg ihonalaisesti (sc.) ja 20 mg/kg vatsaonteloon (ip.). Kaniineilla suonensisäisesti (i.v.) LD50 on 3–4 mg/kg joka riippuu eläimen iästä. Koiralla tappava annos on 10–30 mg/kg sc. ja 5–7 mg/kg i.v. The Dangers of Thebaine == Lähteet == * === Viitteet === == Aiheesta muualla == *Liber Herbarum: Tebaiini *PubChem: Thebaine *KEGG: Thebaine * Thebaine in Referene.md *Dr. Duke's Phytochemical and Ethnobotanical Databases: Thebaine *Human Metabolome Database (HMDB): (-)-Thebaine *Food Component Database (FooDB): Thebaine Luokka:Opioidit Luokka:Myrkylliset alkaloidit Luokka:Kasvimyrkyt
Alapinin muunnelma

Alapinin muunnelma voi shakissa tarkoittaa useaa eri avausmuunnelmaa, jotka on kaikki nimetty Simon Alapinin mukaan: *Sisilialainen puolustus, Alapinin muunnelma: 1.e4 c5 2.c3 *Espanjalainen peli: 1.e4 e5 2.Rf3 Rc6 3.Lb5 a6 4.La4 d6 5.Lxc6+ bxc6 6.d4 f6 *Kuningatargambiitti: 1.d4 d5 2.c4 e5 3.dxe5 d4 4.Rf3 Rf6 5.Rbd2 ==Lähteet== * Luokka:Shakkiavaukset
Troy Stetina

Troy Stetina (s. 6. lokakuuta 1963) on yhdysvaltalainen kitaristi ja kitaransoiton opettaja. Hän on tehnyt noin 40 kitarakirjaa. Hän on vuosien mittaan saanut arvostusta varsinkin hevimusiikin opettajana. == Aiheesta muualla == * https://www.troystetina.com Luokka:Vuonna 1963 syntyneet Luokka:Elävät henkilöt Luokka:Yhdysvaltalaiset metallimusiikin kitaristit
Antti Everi

Antti Johannes Everi (s. 22. joulukuuta 1981 Huittinen) on suomalainen painonnostaja. Urallaan Everi edusti Tampereen Pyrintöä ja häntä valmensi Jaakko Kailajärvi. Everi kilpaili sarjassa yli 105 kg. Kansainvälinen painonnostoliitto myönsi Everille kutsupaikan Pekingin olympialaisiin 2008. Pekingissä hän sijoittui 11:neksi. Everi valittiin Suomen Painonnostoliiton päävalmentajaksi vuonna 2017. ==Saavutukset== * 2001: EM-kisojen 9:s (105 kg) * 2005: EM-kisojen 14:s (yli 105 kg) * 2006: EM-kisojen 9:s (yli 105 kg) * 2007: MM-kisojen 17:s (yli 105 kg); EM-kisojen 9:s (yli 105 kg) * 2008: EM- kisojen 11:s (yli 105 kg) * 2008: Olympialaisten 11:s (yli 105 kg) * 2009: EM- kisojen 8:s (yli 105 kg) ==Ennätykset== * Yhteistulos: 375 kg * Tempaus: 174 kg * Työntö: 204 kg ==Lähteet== ==Aiheesta muualla== * Antti Everin esittely Suomen Olympiakomitean Pekingin kisasivuilla Luokka:Suomalaiset painonnostajat Luokka:Vuonna 1981 syntyneet Luokka:Elävät henkilöt
Cisse – pieni kunnianosoitus

Cisse – pieni kunnianosoitus on LampLiteLtd:n julkaisema kirja muusikko Cisse Häkkisestä (30. tammikuuta 1951 - 26. joulukuuta 1990). Sen on kirjoittanut jalkapalloilija, nykyinen taiteilija, kirjailija ja lähihoitaja Atik Ismail. Kirja ilmestyi 15. maaliskuuta 2008. == Lähteet == * Cisse – pieni kunnianosoitus -kirja * LampLiteLtd:n esittely Luokka:Vuoden 2008 kirjat Luokka:Suomalaiset novellikokoelmat Luokka:Kirjat musiikista
Hvalvík

Hvalvík on kylä Färsaarilla Streymoyn saaren itärannalla. Sen väkiluku on 210. Kylä on kaksoiskylä samassa laaksossa olevan Streymnesin kylän kanssa, ja niiden yhteinen asukasluku ylittää 400 henkeä. Alueen väkiluku on ollut kasvussa viime vuosina. Hvalvíkin puukirkko on rakennettu 1829 entisen 1700 rakennetun kirkon tuhouduttua myrskyssä. Se on kolmanneksi vanhin Färsaarten kirkoista ja vanhin perinteiseen mustaan puukirkkotyyliin rakennettu. Rakennukseen käytetty puu saatiin laivasta, joka haaksirikkoutui Saksunissa 1828. Kirkon saarnatuoli on rakennettu 1609, ja se on tuotu Tórshavnista. Kirkko on kuvattuna färsaarelaisissa postimerkeissä vuonna 1997. Image:Faroe_stamp_318_church_of_hvalvik.jpg|Stamp FR 318 Image:Faroe_stamp_319_church_of_hvalvik_-_inside.jpg|Stamp FR 319 Faroe Islands, Streymoy, Hvalvík (05).jpg|Hvalvík Faroe Islands, Streymoy, Hvalvík (06).jpg|Hvalvík == Aiheesta muualla == Luokka:Färsaarten kylät
D2

D2 tai D2 voi tarkoittaa seuraavia asioita: ===Tiede=== *D2-vitamiini eli ergokalsiferoli *D2-reseptori eli dopamiinireseptori 2 *D2 eli deuteriummolekyyli 2H2 (vedyn isotooppi) ===Viihde=== *D2: The Mighty Ducks eli Mestarit 2 -elokuva *R2-D2, Star Wars -hahmo *Diablo II, 2000 julkaistu tietokonepeli *Doom II: Hell on Earth, 1994 julkaistu tietokonepeli *Descent II, 1996 julkaistu tietokonepeli *Disgaea 2: Cursed Memories, 2006 julkaistu tietokonepeli ===Muut=== *Marcelo D2, brazilialainen räppäri *D2-luokan työkaluteräs *D2, DIN 476-standardin mukainen paperikoko B2:n ja A1:n välissä
Haisevaisi

Haisevaisi () on kaupunkimainen taajama Leningradin alueen Lomonosovin piirissä Venäjällä. Se sijaitsee Suomenlahden etelärannalla Pietarin ja Vääskylän välisen rautatien varrella. Asukkaita on (2006) noin 3700 henkeä. Venäjän keisarikunnan puitteissa Haisevaisi kuului Pietarin kuvernementin Pietarhovin kihlakunnan Oranienbaumin volostiin. Peter von Köppenin vuonna 1849 julkaiseman tutkimuksen mukaan Haisevaisin kylässä oli tuolloin 207 asukasta, joista kaikki olivat inkerikkojaErklärender Text zu der ethnographischen Karte des St. Petersburger Gouvernements. Taajaman venäjänkielinen nimi kertoo inkerikoista, jotka asuttivat samannimistä kylää vielä 1900-luvun alussa. Taajama on perustettu vuonna 1939, ja se käsittää entiset Haisevaisin ja Sahamyllyn kylät sekä niiden yhteyteen syntyneen huvila-asutuksen. Myöhemmin seudulle on perustettu puutarha-alueita. ==Lähteet== == Aiheesta muualla== * Haisevaisin sivusto * Kotiseutuharrastajien sivusto Luokka:Tyrön kylät Luokka:Leningradin alueen kaupunkityyppiset taajamat Luokka:Lomonosovin piirin kunnat
Fiikka Forsman

Fiikka Charlotta ForsmanTeatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 158. (s. 7. maaliskuuta 1968 Naantali) on suomalainen teatteriohjaaja. Forsman on koulutukseltaan teatteritaiteen maisteri. Hän valmistui Teatterikorkeakoulusta keväällä 2008. Lisäksi Forsman on opiskellut Turun yliopistossa muun muassa elokuva- ja televisiotiedettä sekä taidehistoriaa. Forsman aloitti uransa Turun ylioppilasteatterissa ja on työskennellyt muun muassa Q-teatterissa, ja Turun sekä Espoon Kaupunginteatterissa. Ohjaustöiden lisäksi Forsman on dramatisoinut useita näytelmiä, muun muassa teokset Tuttu tuli käymään (1999), Kaksi aurinkoa (2001), Huhtikuun noita (2005) ja Taikatalvi (2009). ==Ohjauksia== * Kari Tuomi: Vain muutaman dollarin tähdet (Turun ylioppilasteatteri, 1994) *Molière: Tartuffe (Turun ylioppilasteatteri, 1994) * Georg Büchner: Woyzeck (Turun ylioppilasteatteri, 1996) * LaivaLaiva! (Turun ylioppilasteatteri, 1999) * Sodankieltäjä (Espoon kaupunginteatteri, 2002) * Makkara (Tanssiteatteri Minimi, Kuopio, 2002) * Claes Östergren: "Kustaa III:n avioliitto" (Kuopion kaupunginteatteri, 2003) * Molière: Luulosairas (Turun kaupunginteatteri, 2005) * Lassi Sinkkonen: Solveigin laulu (Turun kaupunginteatteri, 2005) * Helposti särkyvää, (Kuriton Company, Helsinki, 2006) * Günter Grass: Peltirumpu (Q-teatteri, Helsinki, 2008) * Marcel Proust: Jälleenlöydetty aika, (Q-teatteri, Helsinki, 2009) * Tove Jansson: Taikatalvi (Linnateatteri, 2009) * Fiikka Forsman & Terhi Suolahti: Säröjä (pohjautuu Anna Kortelaisen teokseen Levoton nainen) (Lahden kaupunginteatteri, 2010) * Hugo Pratt: Corto Maltesen seikkailut, (Q-teatteri, Helsinki, 2011) * Riikka Pulkkinen: Raja (Oulun kaupunginteatteri, 2012) * Tove (Svenska Teatern, 2017) ==Lähteet== Luokka:Suomalaiset teatteriohjaajat Luokka:Vuonna 1968 syntyneet Luokka:Elävät henkilöt
Oktjabrskoje (Pohjois-Ossetia-Alania)

Oktjabrskoje () tai Oktjabryqæu () on maalaiskunta ja kylä Pohjois-Ossetia- Alanian tasavallan pohjoisosassa Venäjällä. Oktjabrskoje sijaitsee noin 7 kilometriä tasavallan pääkaupungin Vladikavkazin itäpuolella. Vuonna 2002 kylässä oli 10 575 asukasta. Oktjabrskoje on Vladikavkazin esikaupunkipiirin (Prigorodnyi raion) hallinnollinen keskus. Vuonna 2010 Oktjabrskojen asukasluku oli 10 436 ja koko esikaupunkipiirin 108 665 henkeä. ==Lähteet== Luokka:Pohjois-Ossetia-Alanian maantiede
Voimamieskilpailut

Voimamieskilpailut on voimailu-urheilun kilpailutapahtuma, jossa kilpailijat mittelevät voimiaan erilaisissa lihasvoimaa vaativissa lajeissa. Osa lajeista muistuttaa paljon voimanoston lajeja ja osalla on juuret skotlantilaisissa Ylämaan kisoissa. Monissa voimamieskilpailujen lajeissa koetellaan myös kilpailijoiden kestävyyttä. == Yleisiä voimamieskilpailujen lajeja == * Ajoneuvon veto: kilpailija vetää perässään ajoneuvoa (yleensä rekka-autoa) joko valjailla tai köysillä tietyn matkan mahdollisimman nopeasti * Atlaskivet eli voimakivet: viisi painavaa kiveä nostetaan kevyimmästä painavimpaan pylväiden tai lavan päälle mahdollisimman nopeasti * Conan: tavoitteena raskas paino aisassa kyynärtaipeiden varassa kävellä mahdollisimman pitkä matka * Farmarikävely: kilpailijat kantavat molemmissa käsissään painoja kävellen niiden kanssa rataa pitkin. * Herkuleen ote: puristusvoimaa mittaava laji, jossa kilpailijat pyrkivät pitämään molemmissa käsissään mahdollisimman pitkään väkipyörän kautta kulkevia vaijereita, joiden päässä painot * Lastaus: vastaavankaltainen laji kuin atlaskivet, mutta esineet (esimerkiksi renkaat, pesukoneet, tynnyrit, säkit) yleensä kevyempiä ja kantomatkat pitempiä. * Merimieskävely: kilpailija kävelee pidellen hartioillaan tankoa, jonka päistä roikkuu painot. * Tukkipunnerrus: pystypunnerrus rinnalta suorille käsille tukilla, jossa kahvat poikittaissuunnassa. Joko toistoja tai maksimitulos. * Voimaportaat: tavoitteena pyrkiä nostamaan paino portaiden huipulle mahdollisimman nopeasti. == Tunnettuja voimamieskilpailuita == * Maailman vahvin mies -kilpailu * Strongman Super Series, vuonna 2001 perustettu kansainvälinen kilpailusarja *
Héctor Yazalde

Héctor Casimiro Yazalde (29. toukokuuta 1946 Avellaneda – 18. kesäkuuta 1997 Buenos Aires) oli argentiinalainen jalkapalloilija. Hän edusti seuraurallaan muun muassa Intependienteä, portugalilaista Sporting Lissabonia, ranskalaista Marseillea ja Newell’s Old Boysia. Hän voitti vuonna 1974 Euroopan Kultainen kenkä -palkinnon tekemällä Portugalin liigassa 46 maalia. Hän kuului vuosina 1970–1974 Argentiinan maajoukkueeseen ja teki kaksi maalia MM-kilpailuissa 1974 Haitia vastaan Argentiinan voittaessa 4–1. == Lähteet == Luokka:Argentiinalaiset jalkapalloilijat Luokka:Vuonna 1946 syntyneet Luokka:Vuonna 1997 kuolleet
Erich Herrmann

Erich Herrmann (21. toukokuuta 1914 – 13. huhtikuuta 1989) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Herrmann pelasi turnauksessa kolme ottelua. ==Lähteet== * Erich Herrmann Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1914 syntyneet Luokka:Vuonna 1989 kuolleet
Lihula (kunta)

Lihula () on entinen kunta Virossa. Kunnan alue kuuluu Läänerannan kuntaan Pärnumaan maakunnassa. Ennen vuoden 2017 kuntauudistusta Lihula oli itsenäinen kunta, joka kuului Läänemaan maakuntaan. Kunnan asukasluku oli 2 195 (2015), pinta-ala 367,31 neliökilometriä ja asukastiheys 6,0 asukasta neliökilometrillä. Lihulan kunnan keskus oli Lihulan epäitsenäinen kaupunki (). Lihulassa oli muun muassa Kirbla-niminen kylä. == Historia == Lihulan linna mainitaan asiakirjoissa vuonna 1211. Se oli muinaisen Saaremaa-Läänemaan keskus. 8. elokuuta 1220 virolainen armeija voitti ruotsalaiset Lihulan taistelussa. ==Väestö== Vuonna 2011 Lihulan kunnassa (Lihulan epäitsenäinen kaupunki mukaan lukien) oli 2 310 asukasta, joista 2 244 (97,1 %) oli virolaisia, 45 (1,9 %) venäläisiä ja 24 (1,0 %) muita kansallisuuksia. == Politiikka == Vuonna 2002 Lihulan johtoon valittiin juutalaisvastaisia mielipiteitä esittänyt kansallismielinen Tiit Madisson. Elokuussa 2004 kaupunkiin pystytettiin Neuvostoliittoa vastaan Waffen-SS-joukoissa taistelleiden virolaisten patsas, joka sittemmin siirrettiin pääministeri Juhan Partsin käskystä Tallinnan miehitysmuseoon. Nykyinen kunnanjohtaja on Varje Ojala-Toos. == Lähteet == == Aiheesta muualla == Luokka:Lääneranna Luokka:Viron entiset kunnat
Willem de Vlamingh

Willem de Vlamingh (28. marraskuuta 1640 Vlieland Alankomaat – noin 1698) oli flaamilainen merikapteeni, joka kävi tutkimusmatkalla Australian lounaisrannikolla 1600-luvun loppupuolella. Vlamingh liittyi vuonna 1688 VOCiin eli Hollannin Itä-Intian kauppakomppaniaan ja lähti samana vuonna ensimmäiselle matkalleen Bataviaan. Vuonna 1696 de Vlaminghin retkikunta lähti kartoittamaan Amsterdamista Uuden Hollannin (nykyisen Australian) lounaisrannikoa niitä aluksia varten, jotka purjehtivat Intian valtamerellä ja myös etsimään aluksen Ridderschap van Hollant haaksirikosta vuonna 1694 selviytyneitä. Hänen komennossaan oli kolme alusta, lippulaiva Geelvink sekä Nyptangh ja Wezeltje. Haaksirikkoisia ei löytynyt, mutta 29. joulukuuta 1696 de Vlamingh löysi Rottnestin (”rotanpesä”) saaren, jonka hän nimesi havaittuaan siellä rotan kaltaisia eläimiä, jotka todellisuudessa olivat pussieläimiin kuuluvia lyhythäntäkenguruja eli quokkia. 10. tammikuuta 1697 hän osui joelle Swan River (”joutsenvirta”), jonka hän nimesi, koska joessa ja sen ympäristössä oli mustia joutsenia. == Lähteet == * Early Voyages to Terra Australis R H Major, Project Gutenberg, Australia * VOC Historical Society "Enriching Australian History" elämäkertasarja == Aiheesta muualla == * Playford, Phillip E. (1998) Voyage of discovery to Terra Australis : by Willem De Vlamingh in 1696-97 Perth, W.A. Western Australian Museum. ISBN 0730712214 Luokka:Alankomaalaiset tutkimusmatkailijat
Somalian politiikka

Somalian politiikkaa määrittää sisällissota, joka vuodesta 1991 on jakanut maan useisiin sotiviin osapuoliin ja itsehallinnollisiin separatistisiin alueisiin. Somalimaan luoteisosassa on alue, joka muodostaa vakaan joskin vailla diplomaattista tunnustusta olevan suvereenin valtion. Vuoden 2007 alussa Somalia vahvisti siirtymäkauden hallituksen (TFG), joka on äskettäin saanut päätökseen taistelun Islamilaisten oikeusistuinten liittoa (ICU) vastaan. YK tukee TFG:tä. Viime aikoihin asti se on hallinnut hallinnollisesta pääkaupungista Baidoasta käsin. Loppuvuodesta 2006 siirtymähallinnon joukot naapurimaa Etiopian joukkojen tukemana karkottivat ICU:n Mogadishusta. Afrikan unionin rauhanturvajoukot tukevat siirtymähallintoa sen pyrkiessä pitämään maata valvonnassaan. ICUa vastaan käydyn sodan aikana itsehallinnolliset osavaltiot Puntmaa ja Galmudug ovat liittoutuneet läheisesti TFG:n ja sitä tukevien Etiopian joukkojen kanssa. Muut entiset itsehallinnolliset alueet, kuten Lounais-Somalia, Hiiraan ja Jubbalaakson liitto yhdistyivät TFG:hen. Somaliasta tuli yhdistynyt itsenäinen valtio 1. heinäkuuta 1960, kun Brittiläinen Somalimaa ja Italian Somalimaa yhdistyivät muodostaakseen Somalian tasavallan. Brittiläisen Somalimaan aikoinaan muodostanut alue julistautui yksipuolisesti itsenäiseksi alueeksi vuonna 1991, ja se tunnetaan nykyään nimellä Somalimaa. ==Katso myös== *Somalian historia *
The Raconteurs

The Raconteurs (Australiassa The Saboteurs) on yhdysvaltalainen blues-rockia soittava superyhtye. Se on julkaissut kolme albumia, Broken Boy Soldiers (2006), Consolers of the Lonely (2008) ja Help Us Stranger (2019). Yhtyeen jäsenet tunnetaan aiemmista projekteistaan: Jack White soittaa The White Stripesissa, Brendan Benson on tehnyt soolouraa, Jack Lawrence soittaa The Greenhornes- ja Blanche-yhtyeissä ja Patrick Keeler soittaa The Greenhornesissa. ==Yhtyeen syntyminen== Yhtyeen kotipaikka on Nashvillessä. Yhtyeen virallisten kotisivujen mukaan yhtyeen juuret ulottuvat erääseen kuumaan kesään kun ystävykset Jack White ja Brendan Benson kirjoittivat ullakolla kappaletta Steady, as She Goes. Vuonna 2005 White ja Benson sekä Jack Lawrence ja Patrick Keeler kokoontuivat Detroitissa ja vuotta myöhemmin ilmestyi ensimmäinen albumi. Jäsenten aiempien yhtyeiden suosion takia The Raconteursia alettiin hyvin nopeasti kutsua superyhtyeeksi. The Raconteurs ei kuitenkaan ole samaa mieltä, koska heidän mielestään termi tarkoittaa jotain ennalta suunniteltua tai väliaikaista, mutta The Raconteurs on "vanhojen kavereiden perustama uusi bändi". ==Jäsenet== * Jack White – laulu, kitara, piano * Brendan Benson – laulu, kitara, koskettimet * Jack Lawrence – basso, banjo * Patrick Keeler – rummut, perkussiot ==Julkaisut== ===Studioalbumit=== * * *Help Us Stranger (2019) ===Singlet=== *"Steady, As She Goes" (2006) *"Hands" (2006) *"Broken Boy Soldier" (2006) *"Level" (2007) *"Salute Your Solution" (2008) *"Many Shades of Black" (2008) *"Old Enough" (2008) *"Consoler of the Lonely" (2008) *"Hey Gyp" (Dig The Slowness) (2019) *"Bored and Razed" (2019) ==Aiheesta muualla== *Yhtyeen viralliset sivut * Luokka:Yhdysvaltalaiset rockyhtyeet
Jokipii (sukunimi)

Jokipii on suomalainen sukunimi, joka on muun muassa seuraavilla henkilöillä: *A. E. Jokipii (1893–1968), lääninrovasti, asessori, kirkkohistorioitsija ja kirjallisuuskriitikko *Annukka Jokipii (s. 1975), liiketaloustieteen professori, Vaasan yliopiston vararehtori *Elina Jokipii (s. 1971), valokuvataiteilija *Feeliks Jokipii (1893–1963), jääkärikapteeni *Markku Jokipii, toimittaja *Martti Jokipii (s. 1892), jääkärivääpeli *Mauno Jokipii (1924–2007), historiantutkija ja professori, A. E. Jokipiin poika. ==Katso myös== * Yli-Jokipii ==Aiheesta muualla== *Jokipii: sukunimi-info, Tuomas Salste Luokka:Luettelot henkilöistä sukunimen mukaan
Lapinleinikki

Lapinleinikki (Coptidium lapponicum, syn. Ranunculus lapponicus) on pohjoisen pallonpuoliskon havumetsävyöhykkeen ja arktisen alueen leinikkikasvi. Laji on Suomessa rauhoitettu ja se kuuluu Euroopan unionin luontodirektiivin liitteissä II ja IV mainittuihin kasveihin. == Elinympäristö ja koko == Monivuotinen lapinleinikki on kasvaa 10–15 cm, joskus jopa 20 cm korkeaksi. Varsi on ohut, rento ja nivelikäs. Kasvi juurtuu usein nivelkohdistaan maahan. Pitkäruotisia lehtiä on vähän. Lehtilapa on 2–6 cm leveä, munuaismainen ja kolmijakoinen tai -osainen. Lehtilavan liuskat ovat vastapuikeita ja kärjestä matalahalkoisia. Pitkäperäiset kukkavarret ovat lehdettömiä. Keltaiset kukat kasvavat yksittäin lehtihangoissa. Kukissa on kaksi kehäkiehkuraa. Verholehtiä on kolme kappaletta; terälehdet ovat 4–8 mm pitkiä ja mesikuopallisia. Suomessa lapinleinikki kukkii kesä–heinäkuussa. Hedelmistö koostuu 3–4,5 mm pitkistä pähkylöistä, jotka ovat muodoltaan pitkäomaisia ja niissä on lyhyt, käyrä ota. == Levinneisyys == Lapinleinikin levinneisyysalue on sirkumpolaarinen. Euroopassa sitä tavataan Norjan, Ruotsin ja Suomen keski- ja pohjoisosissa sekä Pohjois-Venäjällä. Levinneisyysalue jatkuu edelleen itään läpi Pohjois-Siperian; Venäjän Kaukoidässä laji levittäytyy myös etelämmäksi. Pohjois-Amerikassa levinneisyysalue kattaa Alaskan ja suurimman osan Kanadaa. Lisäksi lajia tavataan Grönlannissa ja Huippuvuorilla. Suomessa lapinleinikkiä kasvaa Järvi-Suomen pohjoisosista ja Pohjois-Karjalasta Lappiin. Lapinleinikin kasvupaikat tunnetaan Suomessa kuitenkin puutteellisesti. Laji on alueellisesti uhanalainen Järvi-Suomessa, Pohjanmaalla ja Pohjois-Karjalassa, mutta Lapissa laji on yleinen. == Elinympäristö == Lapinleinikki kasvaa kosteilla paikoilla, kuten ruoho- ja heinäkorvissa, kosteissa lehdoissa ja viidoissa. == Lähteet == * === Viitteet === == Aiheesta muualla == * Suomen Lajitietokeskus: Lapinleinikki (Coptidium lapponicum) * Kasviatlas 2022: Lapinleinikin (Coptidium lapponicum) levinneisyys Suomessa Luokka:Leinikkikasvit Luokka:Myrkylliset kasvit
Nimzowitschin puolustus

Nimzowitschin puolustus on shakkiavaus, jota kuvailevat siirrot :1.e4 Rc6 Avaus on nimetty Aron Nimzowitschin mukaan. Hän käytti avausta useasti.COE Avaus on hypermoderni, ja musta antaa usein valkean rakentaa ison sotilaskeskustan, jota musta sitten koettaa murtaa. Avaus luokitellaan ECO- koodistolla koodille B00. ==Muunnelmat== *2.d4 d5 on Nimzowitschin itsensä suosima jatko. Nyt valkea voi valita, pelaako 3.e5, jolloin musta jatkaa yleensä 3...Lf5 ja ...e6. Tämä välttää mustan kuningatarlähetin jäämisen sotilasketjun taakse. Musta jatkaa valkean keskustan heikentämistä sotilaansiirroilla ...f6 ja ...c5. Toinen vaihtoehto on 3.exd5 Dxd5, jolloin valkea voi jatkaa tempovoitoin uhkaamalla mustan kuningatarta siirrolla 4.Rc3. 3.Rc3 e6 johtaa ranskalaistyyppisiin asemiin, mutta mustan c-sotilas ei voi edetä. 3.Rc3 dxe4 4.d5 Re5 on myös mahdollinen. *2.d4 e5 johtaa usein skotlantilaiseen peliin, kun valkea pelaa 3.Rf3. Myös eteneminen 3.d5 tai vaihto 3.dxe5 ovat mahdollisia. *2.Rf3 on myös suosittu jatko ja se voi muuntua useiksi eri avauksiksi, kuten espanjalaiseksi tai italialaiseksi peliksi. ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Sigmund Haringer

Sigmund Haringer (9. joulukuuta 1908 − 23. helmikuuta 1975) oli saksalainen jalkapalloilija, joka pelasi puolustajana. Uransa aikana Haringer edusti FC Wacker Müncheniä, 1. FC Nürnbergiä ja FC Bayern Müncheniä, jossa hän voitti Saksan mestaruuden vuonna 1932. Vuosina 1931−1937 hän pelasi 15 maaottelua. Hän oli voittamassa MM-pronssia vuoden 1934 kilpailuissa Italiassa. ==Aiheesta muualla== * Haringer Weltfussball.de-sivustolla Luokka:Saksalaiset jalkapalloilijat Luokka:Vuonna 1908 syntyneet Luokka:Vuonna 1975 kuolleet
Reijo Inna

Reijo Inna (s. 1957) on suomalainen rumpali, joka soitti Leevi and the Leavings -yhtyeessä. Inna opiskeli samassa Etelä-Espoon yhteiskoulun keskikoulussa Gösta Sundqvistin ja Jari Malisen kanssa vuoteen 1973. Inna oli yhtyeen alkuperäinen rumpali, mutta hän jätti yhtyeen pian sen perustamisen jälkeen. Hän oli mukana yhtyeen ensimmäisellä, "Mitä kuuluu, Marja- Leena?/Rakas Annika..." -singlellä, mutta yhtyeen ensimmäisellä, Suuteleminen kielletty -nimisellä albumilla hän soitti vain muutamalla kappaleella. Inna on myös laulanut kappaleen "Rakas Annika...". Hänen tilalleen Leevi and the Leavingsin rumpaliksi tuli Jarmo Leivo. ==Lähteet== Luokka:Suomalaiset rumpalit Luokka:Leevi and the Leavings Luokka:Vuonna 1958 syntyneet Luokka:Elävät henkilöt
Heinrich Keimig

Heinrich Keimig (12. kesäkuuta 1913 – 15. tammikuuta 1966) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Keimig pelasi turnauksessa yhden ottelun. ==Lähteet== * Heinrich Keimig Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1913 syntyneet Luokka:Vuonna 1966 kuolleet
Mihail Aleksejev

Mihail Vasiljevitš Aleksejev (; 15. marraskuuta (J: 3. marraskuuta) 1857 Tver, Venäjä — 25. syyskuuta 1918 Krasnodar, Venäjä) oli venäläinen kenraali ensimmäisen maailmansodan aikana. Venäjän sisällissodassa hän taisteli vastavallankumouksellisten valkoisten puolella.Encyclopaedia Britannica online Aleksejev syntyi sotilasperheeseen, hänen isänsä oli 64. kazanilaisrykmentin kapteeni. Mihail Aleksejev valitsi myös sotilasuran. Hän valmistui Moskovan jalkaväenkoulusta 1876 ja pääsi vänrikiksi isänsä rykmenttiin. Hän opiskeli Nikolain esikunta-akatemiassa. Valmistumisvuotensa 1890 jälkeen hän toimi 1. armeijakunnan päämajan vanhempana adjutanttina Pietarin sotilaspiirissä ja Nikolain akatemian sotahistorian laitoksen professorina. Venäjän–Japanin sodan sytyttyä 1904 Aleksejev nimitettiin päämajoitusmestariksi Venäjän 3. Matsurian armeijaan. Vuonna 1908 hänestä tuli Kiovan sotilaspiirin esikuntapäällikkö ja vuonna 1912 13. armeijakunnan komentaja. Ensimmäisen maailmansodan alussa elokuussa 1914 hänet nimitettiin lounaisen rintaman esikuntapäälliköksi ja hän sai ylennyksen täydeksi jalkaväen kenraaliksi. Esikuntapäällikkönä hän suunnitteli menestyksekkään hyökkäyksen Galitsiaan. Vuotta myöhemmin tsaari Nikolai II:sta tuli Venäjän armeijan ylipäällikkö. Aleksejev nimitettiin pääesikunnan (Stavka) esikuntapäälliköksi. Hän vastasi kaikista Venäjän sotatoimista Euroopassa. Tässä tehtävässä hän toimi elokuusta 1915 maaliskuuhun 1917. Helmikuun vallankumouksen jälkeen 1917 Aleksejev yritti säilyttää monarkian Venäjällä ja johti sekä poliittisia järjestöjä että sotatoimia valkoisten vastavallankumouksellisten puolella. Hän kuoli sydänkohtaukseen syyskuussa 1918, ja hänen ruumiinsa haudattiin aluksi Venäjälle, josta suku siirrätti ruumiin Serbiaan Belgradiin. ==Lähteet== Luokka:Venäläiset kenraalit Luokka:Venäjän sisällissodan valkoiset Luokka:Vuonna 1857 syntyneet Luokka:Vuonna 1918 kuolleet
Uusintialainen hyökkäys

Uusintialainen hyökkäys (neo-intialainen hyökkäys) on intialaisiin puolustuksiin kuuluva shakkiavaus, jota kuvailevat siirrot :1.d4 Rf6 :2.c4 e6 :3.Lg5 Avauksen toinen nimi on Seirawanin hyökkäys Yasser Seirawanin mukaan. Avauksella on samanlaisuuksia Trompowskin hyökkäyksen kanssa, mutta erotuksena Trompowskin hyökkäyksestä uusintialainen hyökkäys on hyvin harvinainen näky huipputasolla. Mustan suosittuja vastauksia ovat 3...h6,ECO joka pakottaa valkean lähetin perääntymään tai lyömään mustan ratsun, ja 3...Lb4+, jolloin avaus voi muuntua Nimzo-intialaiseksi puolustukseksi, jos valkea pelaa 4.Rc3. Uusintialainen hyökkäys luokitellaan ECO-koodistolla koodille E00. ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Hans Keiter

Johannes Ferdinand ”Hans” Keiter (22. maaliskuuta 1910 Mülheim an der Ruhr – 8. syyskuuta 2005) oli saksalainen käsipalloilija, käsipallovalmentaja, olympiavoittaja ja maailmanmestari. Hän kilpaili myös ratajuoksussa, korkeushypyssä ja soudussa. Ammatiltaan Keiter oli poliisi. Keiter toimi kapteenina Saksan kultaa voittaneessa joukkueessa Berliinin olympialaisissa 1936. Hän pelasi turnauksessa kolme ottelua ja teki kaksi maalia. Kaksi vuotta olympialaisten jälkeen Keiter voitti Saksan joukkueessa kaikkien aikojen ensimmäisten sisä- ja ulkokäsipallon MM-kilpailujen kultamitalit, ja on näin yksi niistä harvoista käsipalloilijoista, jotka kummankin pelimuodon MM- kilpailuiden kultaa ovat saavuttaneet. Varsinaiselta ammatiltaan Keiter oli poliisi, jossa ammatissa hän toimi 40 vuotta. Hän toimi myös käsipallovalmentajana, ja valmensi tuolloin kaksi Länsi-Saksan mestaruutta ulkokäsipallossa vuosina 1966 ja 1968. == Lähteet == *Hans Keiter – Sports Reference LLC. *Muistokirjoitus saksalaisessa poliisiurheilulehdessä s. 57 Luokka:Saksalaiset käsipalloilijat Luokka:Saksalaiset urheiluvalmentajat Luokka:Saksalaiset olympiavoittajat Luokka:Vuonna 1910 syntyneet Luokka:Vuonna 2005 kuolleet
Robert Sara

Robert Sara (s. 9. heinäkuuta 1946) on entinen itävaltalainen jalkapalloilija. Hän on naimisissa ja hänellä on yksi lapsi. Hänen nuorempi veljensä Josef oli myös maajoukkuetason jalkapalloilija. Hän aloitti uransa SV Donau Wienissä, josta Austria Wienin valmentaja Eduard Frühwirth hankki Saran joukkueeseensa vuonna 1964. Austria Wienissä hän oli vuoden 1978 Cup-voittajien cupin finaalissa Anderlechtille hävinneessä joukkueessa. Austria Wienin jälkeen hän edusti vielä Favoritner AC:ta ja FKL Wimmeriä. Uransa aikana Sara pelasi Itävallan maajoukkueessa 55 ottelua, joissa hän teki kolme maalia. Maajoukkuedebyyttinsä hän teki vuonna 1965, jolloin Itävalta voitti Wembley Stadiumilla Englannin 3−2. Hän toimi Itävallan kapteenina vuoden 1978 MM- kilpailuissa, joissa Itävalta sijoittui seitsemänneksi. Sara oli Austria Wienin valmentaja vuosina 1988 ja 1998. ==Aiheesta muualla== * Sara Weltfussball.de-sivustolla * Sara Austria-Archiv-sivustolla Luokka:Itävaltalaiset jalkapalloilijat Luokka:Itävaltalaiset jalkapallovalmentajat Luokka:Vuonna 1946 syntyneet Luokka:Elävät henkilöt
John Glascock

John Glascock (2. toukokuuta 1951 Islington, Iso-Britannia – 17. marraskuuta 1979 Lontoo, Iso-Britannia) oli brittiläinen muusikko, joka muistetaan parhaiten Jethro Tullin basistina. Glascock aloitti uransa jo vuonna 1962 veljensä Brianin kanssa The Juniors -nimisessä yhtyeessä, jossa kitaristina toimi tuleva The Rolling Stonesin jäsen Mick Taylor. Johnin seuraava yhtye oli progressiivista rockia soittava The Gods (mukana tulevat Uriah Heepin jäsenet Lee Kerslake ja Ken Hensley), jossa hän oli mukana vuoteen 1969 asti. Tämän jälkeen Glascock oli mukana lyhyen aikaa yhtyeissä Head Machine, Toe Fat ja Chicken Shack, kunnes hän liittyi vuonna 1972 englantilais-amerikkalaiseen flamenco-rockia soittavaan Carmen-yhtyeeseen, jossa hänen veljensä Brian toimi rumpalina. Yhtye muutti Lontooseen ja teki kaksi Tony Viscontin tuottamaa albumia. Carmen lämmitteli Jethro Tullia vuoden 1975 Yhdysvaltain-kiertueella. Carmenin hajottua samana vuonna heikon menestyksen vuoksi Glascock muutti aluksi Yhdysvaltoihin, kunnes vuoden lopulla basisti Jeffrey Hammond erosi Jethro Tullista ja Ian Anderson muisti Glascockin ja pyysi tätä yhtyeeseen. Glascockista tuli näkyvä hahmo Tullin lavashow’ssa energisen liikkumisensa ja itse suunnittelemiensa esiintymisasujen ansiosta. Euroopankiertueella keväällä 1978 Glascock sairastui vakavasti. Ilmeni, että hammastulehdus oli levinnyt hänen sydämeensä vioittaen sydänläppää. Hän joutui isoon sydänleikkaukseen, josta ei koskaan toipunut täysin ennalleen. Hän oli sivussa Jethro Tullista loppuvuoden 1978 ja palasi yhtyeeseen keväällä 1979. Heikosta terveydentilastaan huolimatta Glascock jatkoi huoletonta elämäntyyliään, johon kuuluivat kovat juhlat ja päihteet. Monien varoitusten jälkeen Ian Anderson joutui vapauttamaan hänet basistin paikalta kesken Stormwatch-albumin nauhoitusten. John Glascock kuoli marraskuussa 1979 sydämen toimintahäiriöön. == Lähteet == * John Glascockin biografia Jethro Tullin kotisivuilla Luokka:Jethro Tull Luokka:Brittiläiset basistit Luokka:Rockmuusikot Luokka:Vuonna 1951 syntyneet Luokka:Vuonna 1979 kuolleet
TrueCrypt

TrueCrypt oli reaaliaikainen salausohjelma Microsoft Windows-, Mac OS X- ja Linux-käyttöjärjestelmille. Aitojen levyosioiden lisäksi sillä voitiin salata virtuaaliosioita eli tiedostoja, jotka TrueCrypt näyttää levyosioina. Ohjelman kehitystyö lopetettiin keväällä 2014 ja käyttäjiä varoitetaan ohjelman turvattomuudesta. Kehittäjät suosittelivat käyttäjiä siirtymään käyttämään toista salausohjelmaa, BitLockeria. Viimeisin TrueCryptin ohjelmaversio 7.2 on pelkkä purkuohjelma. Tätä aiempi versio 7.1 on viimeinen, jossa on salaustoiminto. Truecryptin pohjalta on sittemmin tehty mm. ohjelmistot Veracrypt ja CipherShed. == Turvallisuus == Muiden levynsalausohjelmistojen tavoin TrueCrypt oli altis muutamille yleisesti tunnetuille hyökkäyskeinoille kuten salausavainten lukemiselle muistista ja näppäilyntallennukselle. Osa hyökkäyksistä voitiin torjua käyttäjän varotoimilla, jotka on kuvattu TrueCryptin ohjeistuksessa.Security Requirements and Precautions TrueCrypt pyrkii myös tarjoamaan perustellun kiistettävyyden: salattu osio voidaan piilottaa toisen sisään. Koska sekä kätketty osio että sen sisältävä säiliöosio muistuttavat salattuna satunnaisdataa, on periaatteessa mahdotonta osoittaa, että säiliöosio sisältää kätketyn osion. == Auditoinnit == 70 000 euron joukkorahoituksen varoin tehdyssä auditioinissa ei löydetty merkkejä takaovista tai suunnitteluvirheistä, jotka tekisivät ohjelmasta turvattoman useimmissa tilanteissa. Tulokset julkistettiin huhtikuussa 2015. == Lisenssi == Vaikka TrueCryptin lähdekoodi on julkinen, Open Source Initiativen ja useimpien Linux-jakeluiden luokittelussa TrueCryptin ohjelmistolisenssi, TrueCrypt Collective License ei ole vapaa. == Katso myös == * Maailmanlaajuista joukkovalvontaa koskevat paljastukset (2013 alkaen) * Salaus ==Lähteet== == Aiheesta muualla == * TrueCryptin virallinen sivusto * TrueCryptin keskustelualue Luokka:Salausohjelmat
Antti Westman

Antti Westman (taiteilijanimeltään Westman, s. 14. maaliskuuta 1979 Kangasala) on suomalainen laulaja ja kitaristi, joka tunnetaan parhaiten Brightboy- yhtyeestä. Aiemmin hän oli nu metal -yhtye Killprettyn laulajana. Elokuussa 2008 ilmestyi Westmanin ensimmäinen sooloalbumi Kaikella kunnioituksella. Albumi sisältää tunnettuja suomirock-hittejä uusina tulkintoina. Albumilta julkaistiin Älä unohda minua -single 25. heinäkuuta 2008. Antti Westman ja Jesse Oliver Valo tekivät 06N-duona kappaleen "Yöbussi" vuonna 2013. Antti kuuluu nykyään myös Jalava-yhtyeeseen jossa vaikuttaa laulaja-kitaristina sekä yhtenä lauluntekijänä. Jalava julkaisi Vuosien jälkeen-levyn. == Julkaisut == === Albumit === * Kaikella kunnioituksella (POKOCD 357, 2008) === Singlet === * Älä unohda minua / Ramona (PSCD 300, 2008) == Lähteet == == Aiheesta muualla == * Poko Rekordsin artistisivu * Luokka:Suomalaiset laulajat Luokka:Suomalaiset kitaristit Luokka:Suomalaiset lauluntekijät Luokka:Vuonna 1979 syntyneet Luokka:Elävät henkilöt
Westman

Westman tai Vestman on muun muassa seuraavien henkilöiden sukunimi: * Adolf Fredrik Westman (1780–1833), suomalainen tuomari ja Raahen pormestari * Adolf Fredrik Westman (1863–1942), suomalainen Raahessa asunut kupariseppä, metallivaluri ja taidetakoja * Antti Westman (s. 1979), suomalainen laulaja ja kitaristi * Carl Westman (1866–1936), ruotsalainen arkkitehti * Emil Westman (s. 1996), suomalainen kilpa-autoilija * Frida Westman (s. 2001), ruotsalainen mäkihyppääjä * Heikki Vestman (s. 1985), suomalainen kansanedustaja (Kokoomus) ja juristi * Johanna Westman (s. 1969), ruotsalainen televisiojuontaja ja lastenkirjailija * Karl Gustaf Westman (1876–1944), ruotsalainen historioitsija ja poliitikko * Karl Ivan Westman (1889–1970), ruotsalainen diplomaatti * Paul-Eric Westman (1887–1958), suomalainen maanviljelijä ja tietokirjailija * Reeta-Leena Vestman (s. 1983), suomalainen laulaja, näyttelijä ja muusikko * Roger Westman (1939–2020), brittiläinen arkkitehti * Rolf Westman (1927–2017), suomalainen antiikin kirjallisuuden tutkija * Tor Westman (1897–1953), Suomen eläinsuojeluyhdistyksen puheenjohtaja * Urho Westman (1912–1989), suomalainen teatteri- ja elokuvanäyttelijä * Wilhelm Westman (1878–1955), suomalainen varatuomari, pankinjohtaja ja kansanedustaja (RKP).
Kaikella kunnioituksella

Kaikella kunnioituksella (POKOCD 357) on suomalaisen, Brightboy-yhtyeestä tutun laulajan Westmanin esikoisalbumi ja toistaiseksi ainoa albumi sooloartistina. Se julkaistiin 13. elokuuta 2008. Albumi sisältää tunnettuja suomirock-hittejä uusina tulkintoina. == Kappaleet == # Poliisi pamputtaa taas # Helppo elämä # Rakkauden ammattilainen # Vuosisadan rakkaustarina # Kuuma kesä # Onnellinen perhe # Juodaan viinaa # Kesäpano # Särkynyt enkeli # Älä unohda minua == Arvostelut == * Soundi: Soundi: Levyarvio == Lähteet == Luokka:Vuoden 2008 esikoisalbumit Luokka:Suomalaiset pop rock -albumit Luokka:Cover-albumit
Neiokõsõ

Neiokõsõ on virolainen yhtye, joka edusti maataan võronkielisellä laululla ”Tii” (tie) Eurovision laulukilpailussa 2004. Yhtye sai 57 pistettä ja tuli 11. sijalle, mutta se ei riittänyt finaaliin pääsyyn, vaan he olivat 14 pisteen päässä finaalista. == Jäsenet == * Anu Taul * Triinu Taul * Astrid Böning * Diana Põld * Kadri Uutma == Lähteet == Luokka:Virolaiset yhtyeet Luokka:Viron euroviisuedustajat Luokka:Vuoden 2004 euroviisuedustajat
Sisilialainen puolustus, Grand Prix -hyökkäys

Grand Prix -hyökkäys on sisilialaisen puolustuksen muunnelma, jossa valkea pelaa siirron f4. Avausta kutsutaan myös nimellä McDonnelin hyökkäys 1800-luvulla eläneen Alexander McDonnellin mukaan. Muunnelma kuuluu anti- sisilialaisiin muunnelmiin, ja sitä pelataan, jotta vältettäisiin sisilialaisen puolustuksen pääjatkot. Grand Prix -hyökkäyksessä valkea saa vierekkäiset e- ja f-sotilaat, jotka antavat selvän tilaedun kuningassivustalla. Musta usein sivustoi kuningaslähettinsä ja molemmat linnoittavat lyhyesti. Mustan tärkeimmät vastaukset muunnelmaan ovat 2...d5, e6 ja Rc6.ECO Peli voi jatkua Talin gambiitilla: 2.f4 d5 3.exd5 Rf6, mitä pidetään vahvana jatkona mustalle. Toinen vaihtoehto on eteneminen 3.e5, mikä voi johtaa ranskalaistyyppisiin asemiin, jos valkea pelaa d4 ja musta ...e6. Usein valkea pelaa kuitenkin ensin 2.Rc3 ja vasta seuraavalla siirrolla f4. GP-hyökkäyksen pääjatko on 2.Rc3 Rc6 3.f4 g6 4.Rf3 Lg7. Jatkossa valkea pelaa lähettinsä yleensä joko b5:een tarkoituksena vaihtaa se pois luoden mustalle kaksoissotilaan, tai c4:ään uhkaamaan mustan f7-ruutua.ECO ==Katso myös== *Luettelo shakkiavauksista *Luettelo gambiiteista ==Lähteet== *Tal Gambit *Grand Prix -hyökkäyksen pelejä *Grand Prix -hyökkäyksen pelejä ===Viitteet=== Luokka:Shakkiavaukset de:Sizilianische Verteidigung#Grand-Prix-Angriff
Beaumont-en-Auge

Beaumont-en-Auge on kylä ja kunta Calvadosin departementissa Basse-Normandien hallintoalueella Ranskassa. Kunnassa oli 496 asukasta vuoden 1999 väestönlaskennassa. Beaumont-en-Augen pinta-ala on kahdeksan neliökilometriä. == Tunnettuja asukkaita == * Pierre-Simon Laplace, matemaatikko, syntyi Beaumont-en-Augessa == Lähteet == Luokka:Calvadosin kunnat